Det skabte lang kø, da mange hundrede fans mødte op i Bilka i Skalborg for at møde og få en autograf af den populære popsanger Rasmus Seebach. - Det er en helt vild oplevelse. Jeg ryster helt. Jeg er så stor fan af ham, siger Kristine Larsen fra Nørresundby. I forbinde med sit nye album "Før vi mødte dig", tager Seebach rundt i Danmark for at signere sin nye CD. Lørdag besøgte han i alt otte af Bilkas varehuse.
Det var en ganske særlig dag for både butik og kunder, da sangeren Rasmus Seebach i dag lagde vejen forbi Bilka i Skalborg.